作者：赵崇嶓
词牌/韵律：金明池

paragraphs: 桂海云蒸，瘴山雾暖，片雪何曾到地。
羡长日、岛仙清暑，自学得、剪冰裁□。
把岁寒、五出工夫，别妆点薰风，尽成清致。
尽虹雨翻晴，暮霞焦土，一种凄凉如洗。
酝藉丰标浑无比。
应似惜、潇湘蕙疏兰弃。
纵未入、众芳题品，终自倚、一涯风味。
待等闲、留取遗芬，伴檐匐芳菲，蔷薇清泚。
看佩贯胡绳，心灰宝燎，到了未输兰蕙。